سوئیس‌نین بیرن-میتلند بؤلگه ساوچیلیغی، بؤلوچو ترور تشکیلاتی پ.ک.ک-نین ده آرا‌لاریندا اولدوغو تروریست قروپ‌لار طرفین‌دن آچیلان و پرزیدنتی رجب طیب اردوغانی هدف گؤسترن ایسکاندال پانکاردا باغلی سوروشدورما باشلاتدی.
باشکند برنده امنیت مودیری رتو ناوس، سوذوشدورمانین تروریست‌ قروپ‌لارین ائتدیگی میتینگله باغلی ایجازه شرط‌لری‌نین یئرینه یئتیریلممه‌سی سببیله باشلادیلدیغینی آچیقلاییب.
سوروشدورما آچیلماسینا باخمایا‌راق ایسکاندال پانکاردلا باغلی بو آنا قدر هر هانسی بیر حبس عملیاتی ائدیلمه‌دی.
شنبه گونو تشکیل ائدیلن و سوئیس مقام‌لاری‌نین رسمی ایجازه وئردیگی میتینگی سوئیس سوسیالیست پارتیسی و یاشیل‌لار پارتیسی ده دستکلمیشدی.
دیگر طرف‌دن خاریجی ایشلر ناظیرلیگی ائتدیگی آچیقلامادا، "شدت و ترورو آچیقجا تشویق ایچه‌رن گؤسترییه ایجازه وئریلمیش اولماسینی اعتراض" ائتمیشدی.
آچیقلامادا، سؤز موضوعسو جینایت قارشی‌سیندا درحال قانونی تدبیرلر آلینماسی طلب ائدیلمیشدی.
آیریجا ناظیرلیک، سوئیس‌نین آنکارا سفیری والتر هفنری چاغیرا‌راق، ترور تشکیلاتی یانداش‌لاری‌نین برنده پرزیدنت رجب طیب اردوغانی هدف آلان میتینگ دوزنلمه‌سینده دویولان ناراحات‌لیغی چاتدیرمیشدی.
قایناق‌لار، هفنره گوناهکارلارین درحال تثبیت ائدیله‌رک عدالت اؤنونه چیخاردیلماسی و حاق ائتدیک‌لری جزا وئریلمه‌لری، همچینین بون‌دان بئله بنزر حادثه‌لرین یاشانماماسی اوچون لازیم‌لی تدبیرلرین آلینماسی ایستیقامتین‌دکی گؤزلمه‌نین بیلدیریلدیگینی قید ائتمیشدی.
